
ДО: 
Г-Н МИЛЕН ХРИСТОВ
Г-ЖА ЗЛАТКА ФИЛИПОВА
ПРЕДСТАВЛЯВАЩИ „МИЛЕ 09“ ЕООД
УЛ. 3-ТИ МАРТ № 6
5552 С. ГОРАН
ОБЩИНА ЛОВЕЧ

КОПИЕ ДО:
ОБЩИНА ЛОВЕЧ

Относно: Инвестиционно предложение (ИП) „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“

УВАЖАЕМИ ГОСПОДИН ХРИСТОВ,
УВАЖАЕМА ГОСПОЖО ФИЛИПОВА, 

Приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (обн. ДВ бр. 91/25.09.2002 г.) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, обн. ДВ бр. 25/18.03.2003г.), и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, обн. ДВ бр.73/ 11.09.2007 г.). 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
С ИП се предвижда извършване на рибностопанска дейност - отглеждане на аквакултури и свързаните с тях дейности. Дейността ще се осъществява в съществуващ рибарник в ПИ с идентификатор 16002.60.24, землище с. Горан. Инвестиционното предложение е свързано с водовземане от р. Тузалъшка бара и подаване на вода към басейните на рибарника.
Съгласно скица № 15-1315378/08.08.2025г. на АГКК-гр. София, ПИ с идентификатор 16002.60.24, с. Горан е „Територия, заета от води и водни обекти“, НТП: „Рибарник“, с площ 8803 м2, публична общинска собственост.
Възложителят има намерение да зарибява рибарника с топлолюбиви видове риба, характерни за района - шаран, толстолоб, амур. Предвижда интензивно отглеждане на риба - хранене с фуражи, отговарящи на изискванията, ползване на лекарствени средства при необходимост. Осигурено е аериране на водата в басейните и видеонаблюдение със съществуващи съоръжения. Очакваното количество отглеждана риба е 4 - 6 тона/годишно.
Разглежданата дейност ще се осъществява от „Миле 09“ ЕООД, съгласно Договор за наем на водоем № ДНВ-808/02.09.2021 г. и анекс към него №70-00-2450/09.12.2025 г. с Община Ловеч.
Съгласно становище на БДДР Плевен с изх. № ПУ-01-678-1/22.07.2026 г., наш рег. № АО-3508-3/22.07.2026 г., реализирането на ИП: „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“ е допустимо спрямо ПУРБ и ПУРН в Дунавски район за периода 2022 - 2027 г., спрямо Закона за водите и наредбите към него. Не се очаква ИП да окаже негативно въздействие върху водите и водните екосистеми, при спазване на мерките и законовите изисквания, посочени в т. 1 и т. 2 от настоящото становище, в т.ч.: дейностите свързани с ползване на повърхностен воден обект подлежат на разрешителен режим съгласно чл. 46, ал. 1, т. 2 от ЗВ. Становището е публикувано на интернет страницата на БДДР на адрес: https://www.bd-dunav.bg/content/stanovishta-za-dopustimost/.

Описаното ИП попада в обхвата на т. 1, буква е) интензивно развъждане на риба от Приложение № 2 към чл. 93, ал. 1, т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС, с компетентен орган РИОСВ - гр. Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Реализацията на ИП не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
ИП не попада в обхвата на глава шеста, раздел II от ЗООС и не е необходимо провеждане на процедура за екологична оценка.

III. По отношение на изискванията на чл. 31 от Закона за биологичното разнообразие:
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/11.09.2007 г.) инвестиционно предложение „Водовземане от Тузалъшка бара с цел отглеждане на аквакултури в рибарник, ПИ с идентификатор 16002.60.24, с. Горан, общ. Ловеч“, подлежи на оценка за съвместимост по реда на глава трета от Наредбата за ОС, чрез процедура по преценяване необходимостта от ОВОС. 
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.). 
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.

ІV. За провеждане на процедура по преценка необходимостта за извършване на ОВОС е необходимо да представите в РИОСВ Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-3508/26.06.2026 г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

							

С уважение, 

   
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

